Source: https://3dchili.sk/terms-of-service
Timestamp: 2018-10-24 00:34:58+00:00
Document Index: 10293550

Matched Legal Cases: ['§ 3', '§ 12', '§ 11', '§ 28', '§ 9', '§ 10']

1.1.1 "E-shop" znamená počítačový program - internetovú aplikáciu, ktorá je dostupná v sieti Internet prostredníctvom internetovej adresy www.3dchili.sk, ktorej hlavnou funkcionalitou je zobrazenie, výber a objednanie tovaru Používateľom;
1.1.4 "Spotrebiteľ" (kupujúci) je osoba, ktorá nakupuje výrobky alebo používa služby, a ktorá pri uzatváraní a plnení spotrebiteľskej zmluvy nekoná v rámci predmetu svojej obchodnej alebo inej podnikateľskej činnosti;
1.1.7 "Nákupný košík" znamená časť E-shopu, ktorá je automaticky generovaná aktiváciou príslušných funkcií Používateľom v rámci jeho konania v používateľskom prostredí E-shopu, najmä pridaním alebo odoberaním Tovaru, resp. Služby/alebo zmenou množstva vybraného Tovaru, resp. Služby;
1.1.9 "Prevádzkovateľ" znamená spoločnosť nextPHARM sp. z o.o. sp. k., IČ DPH: PL 7792492406, so sídlom Chelmonskiego 8/4, Poznaň;
1.1.10 "Registrácia" znamená elektronickú registráciu Používateľa v databáze E-shopu vyplnením povinných údajov pre vytvorenie objednávky v používateľskom rozhraní E-shopu a ich následným uložením do databázy E-shopu;
1.1.11 "Používateľ" znamená akúkoľvek právnickú alebo fyzickú osobu, ktorá používa E-shop;
1.1.12 "Tovar" znamená vec ponúkanú Prevádzkovateľom na predaj Používateľovi prostredníctvom E-shopu a ak je k Tovaru ponúkaná, tak aj licencia na používanie tejto veci;
2.1 Prevádzkovateľ prostredníctvom E-shopu ponúka Používateľom uzatvorenie Kúpnej zmluvy. Ponukou na uzatvorenie Kúpnej zmluvy zo strany Prevádzkovateľa je zobrazenie tlačidla s označením "POTVRDZUJEM A OBJEDNÁVAM" v používateľskom rozhraní E-shopu.
2.2 Za bezvýhradné prijatie ponuky Prevádzkovateľa na uzatvorenie Kúpnej zmluvy podľa odst. 2.1. týchto Obchodných podmienok zo strany Používateľa sa považuje kliknutie na dané tlačidlo s označením "POTVRDZUJEM A OBJEDNÁVAM ".
2.4 Zmluva je uzatvorená momentom, kedy elektronická informácia o kliknutí na tlačidlo "POTVRDZUJEM A OBJEDNÁVAM" Používateľom dôjde prostredníctvom siete Internet na server, kde je nainštalovaný E-shop.
2.5 Používateľ sa zaväzuje do príslušných textových polí v používateľskom prostredí E-shopu vyplniť pravdivé a úplné údaje, najmä pravdivo vyplniť svoju emailovú adresu, identifikačné údaje, telefónne číslo a dodaciu adresu. Používateľ berie na vedomie, že Prevádzkovateľ bude ním zadané údaje dôvodne považovať za správne a úplné a nie je povinný a ani oprávnený zadané údaje kontrolovať.
2.6 Prevádzkovateľ zašle Používateľovi emailovú správu o uzatvorení Kúpnej zmluvy, a to na emailovú adresu zadanú Používateľom do príslušného poľa v používateľskom prostredí E-shopu.
3.1.1 Používateľ kupuje od Prevádzkovateľa Tovar, ktorý si Používateľ zvolil v používateľskom prostredí E-shopu vložením do Nákupného košíka, a to v množstve, ktoré si Používateľ zvolil a/alebo nastavil pri danom Tovare v používateľskom prostredí E-shopu a Používateľ sa zaväzuje zaplatiť Prevádzkovateľovi za daný Tovar cenu, ktorá je uvedená pri takomto Tovare v používateľskom prostredí E-shopu.
3.1.2 Prevádzkovateľ má právo až do momentu odoslania Tovaru Používateľovi od Kúpnej zmluvy odstúpiť, a to z akéhokoľvek dôvodu alebo bez uvedenia dôvodu. Za odstúpenie od Kúpnej zmluvy sa považuje aj právne konanie Prevádzkovateľa spočívajúce v oznámení Používateľovi, že ním objednaný Tovar nemožno dodať.
3.1.3 Prevádzkovateľ je oprávnený kedykoľvek požiadať Používateľa o dodatočné potvrdenie objednávky a do doby, kým prijme od Používateľa potvrdenie objednávky, je oprávnený pozdržať odoslanie Tovaru Používateľovi.
3.1.5 Používateľ je povinný zaplatiť Prevádzkovateľovi náklady spojené s doručením daného tovaru Používateľovi a to vo výške uvedenej pri danej objednávke v používateľskom prostredí E-shopu.
3.1.6 Používateľ má právo zvoliť z možností zobrazených Používateľovi v používateľskom prostredí E-shopu spôsob zaplatenia kúpnej ceny za Tovar a prípadne ďalšie peňažné plnenia Prevádzkovateľovi.
3.1.7 Pokiaľ niektorý zo spôsobov platby obsahuje informácie o nákladoch na prevedenie takejto platby, je Používateľ povinný znášať náklady na prevedenie tejto platby, ktoré sú uvedené pri danej platbe v používateľskom prostredí E-shopu.
3.1.8 V prípade bezhotovostnej platby bankovým prevodom je Používateľ povinný uviesť ako variabilný symbol číslo objednávky určené Prevádzkovateľom.
3.1.9 V prípade bezhotovostnej platby je povinnosť Používateľa zaplatiť kúpnu cenu splnená momentom pripísania príslušnej čiastky na bankový účet určený Prevádzkovateľom.
3.1.10 Prevádzkovateľ má právo poskytnúť Používateľovi zľavu z ceny Tovaru. Zľavy z ceny Tovaru nie je možné vzájomne kombinovať, pokiaľ nie je pri konkrétnej zľave uvedené výslovne inak.
3.1.11 Súčasťou kúpnej ceny za Tovar nie sú žiadne platby, poplatky alebo iné odmeny, ktoré musí Používateľ vynaložiť na služby poskytnuté tretím stranám v súvislosti so zaplatením kúpnej ceny za Tovar; tieto náklady sú výhradne nákladmi Používateľa.
3.1.12 Prevádzkovateľ si vyhradzuje vlastnícke právo k Tovaru, ktorý je predmetom Kúpnej Zmluvy až do úplného zaplatenia kúpnej ceny za daný Tovar Používateľom.
3.1.13 Prevádzkovateľ sa zaväzuje dodať Tovar Používateľovi v primeranej lehote od uzatvorenia Kúpnej zmluvy. Všetky lehoty pre dodanie Tovaru uvedené v používateľskom rozhraní E-shopu sú len orientačné.
3.1.14 Prevádzkovateľ zašle na vyžiadanie Používateľovi daňový doklad - faktúru v elektronickej podobe, a to na emailovú adresu Používateľa zadanú pri danej objednávke do Používateľského prostredia E-shopu.
3.1.15 Ak je Prevádzkovateľom spoločne s Tovarom poskytnutý Používateľovi dar, je darovacia zmluva medzi Používateľom a Prevádzkovateľom uzatvorená s rozväzovacou podmienkou, že ak dôjde k odstúpeniu od Kúpnej zmluvy, ruší sa daná darovacia zmluva bez ďalšieho od počiatku spolu s kúpnou zmluvou a Používateľ je povinný spolu so zakúpeným tovarom Prevádzkovateľovi vrátiť aj poskytnutý dar.
3.1.16 Prevádzkovateľ poskytuje Používateľovi na zakúpený Tovar záruku, ak je záručná doba uvedená pri danom Tovare v používateľskom prostredí E-shopu, a to po dobu uvedenej záručnej doby, pričom takto uvedená záruka platí.
3.1.17 Práva z vadného plnenia je Používateľ oprávnený uplatniť u Prevádzkovateľa na adrese jeho sídla alebo prevádzky. Za moment uplatnenia reklamácie sa považuje okamih, kedy Prevádzkovateľ prijme od Používateľa reklamovaný Tovar na dohodnutú adresu.
3.1.18 Nebezpečenstvo straty, poškodenia a/alebo zničenia Tovaru, ktorý je predmetom Kúpnej zmluvy prechádza na Používateľa, ktorý je Spotrebiteľom, momentom prevzatia daného tovaru Používateľom.
3.1.19 Nebezpečenstvo straty, poškodenia a/alebo zničenia Tovaru, ktorý je predmetom Zmluvy prechádza na Používateľa, ktorý nie je Spotrebiteľom, momentom prevzatia daného tovaru Používateľom.
4 Rozhodné právo
4.1 Tieto Obchodné podmienky, ako aj Kúpna zmluva, sa riadia právnym poriadkom Slovenskej republiky.
5.5 Pokiaľ Spotrebiteľ na základe Kúpnej zmluvy prijal Tovar tvorený hnuteľnými vecami, je povinný ho bez zbytočného odkladu, najneskôr do 14 dní odo dňa, kedy došlo k odstúpeniu od danej Kúpnej zmluvy, zaslať späť Prevádzkovateľovi na dohodnutú adresu. Lehota sa považuje za zachovanú aj pokiaľ budú hnuteľné veci odoslané Prevádzkovateľovi najneskôr v posledný deň vyššie uvedenej lehoty.
5.6 Spotrebiteľ zodpovedá Prevádzkovateľovi za zníženie hodnoty Tovaru v dôsledku nakladania s týmto tovarom iným spôsobom, než ktorý je nutný na oboznámenie sa s povahou a vlastnosťami daného Tovaru, vrátane jeho funkčnosti.
5.7 Formulár na odstúpenie od Kúpnej Zmluvy nájdete TU.
5.8 Prevádzkovateľ využíva možnosť mimosúdneho riešenia sťažností spotrebiteľov. V prípade sťažností sa môžu Spotrebitelia bezplatne obrátiť na príslušného pracovníka Prevádzkovateľa prostredníctvom emailovej adresy objednavky@3dchili.sk.
6.1 Prevádzkovateľ zodpovedá Spotrebiteľovi, že Tovar je pri prevzatí bez nedostatkov.
6.2 Ak obsahuje Tovar chyby, má Spotrebiteľ právo požadovať dodanie nového Tovaru bez nedostatkov. Pokiaľ sa nedostatok týka iba súčasti Tovaru, môže Spotrebiteľ požadovať len výmenu danej súčasti tovaru; ak to nie je možné, má právo odstúpiť od Kúpnej zmluvy.
6.3 Zodpovednosť Prevádzkovateľa za chyby Tovaru sa nevzťahuje na opotrebenie Tovaru spôsobené jeho obvyklým používaním.
6.4 Ak je na Tovar poskytovaná záruka, Spotrebiteľ má právo uplatniť zodpovednosť z chybného plnenia v záručnej dobe.
6.5 Na žiadosť Spotrebiteľa je Prevádzkovateľ povinný poskytnúť Spotrebiteľovi záručný list. Ak to povaha Tovaru umožňuje, postačuje namiesto záručného listu vydať Spotrebiteľovi doklad o zakúpení Tovaru obsahujúci údaje, ktoré musí obsahovať záručný list.
6.6 V prípade, že Spotrebiteľ využije svoje právo na odstránenie nedostatkov Tovaru jeho opravou, pri Tovare, pri ktorom je na účely záručných opráv určený podnikateľ odlišný od Prevádzkovateľa, ktorého sídlo alebo miesto podnikania je v rovnakom mieste ako v prípade Prevádzkovateľa alebo v mieste pre Spotrebiteľa bližšom, uplatní Spotrebiteľ právo na záručnú opravu u tohoto podnikateľa.
6.7 Reklamácia Tovaru, vrátane odstránenia nedostatkov daného Tovaru, musí byť vybavená bez zbytočného odkladu, najneskôr do 30 dní odo dňa uplatnenia reklamácie, pokiaľ sa Prevádzkovateľ so Spotrebiteľom nedohodnú na dlhšej lehote. Po uplynutí tejto lehoty má Spotrebiteľ rovnaké práva, akoby sa jednalo o podstatné porušenie Zmluvy.
6.8 Lehota na vybavenie reklamácie neplynie v prípade, že Prevádzkovateľ neprijal od Spotrebiteľa všetky podklady potrebné na vybavenie danej reklamácie, a to do doby, než budú dané podklady dodané.
6.9 Prevádzkovateľ alebo ním určený subjekt po riadnom vybavení danej reklamácie vyzve Spotrebiteľa na prevzatie opraveného Tovaru.
6.10 Nárok na uplatnenie práv z chýb Tovaru zaniká v prípade neodbornej montáže alebo neodborného uvedenia Tovaru do prevádzky, rovnako ako pri neodbornom zaobchádzaní s ním, t.j. najmä pri používaní Tovaru v podmienkach, ktoré nezodpovedajú svojimi parametrami parametrom uvedeným v dokumentácii k Tovaru.
7.1 Objednávateľ – Spotrebiteľ – má právo obrátiť sa na Prevádzkovateľa - predávajúceho so žiadosťou o nápravu e-mailom na objednavky@3dchili.sk ak nie je spokojný so spôsobom, ktorým Predávajúci vybavil jeho reklamáciu alebo ak sa domnieva, že predávajúci porušil jeho práva. Ak predávajúci odpovie na túto žiadosť zamietavo alebo na ňu neodpovie do 30 dní od jej odoslania, Spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z. z. ARS subjektmi sú orgány a oprávnené právnické osoby podľa § 3 zákona č. 391/2015 Z. z. Návrh môže Spotrebiteľ podať spôsobom určeným podľa § 12 zákona č. 391/2015 Z. z.
Používateľ týmto v zmysle ust. § 11 ods. 1 zákona č. 122/2013 Z. z. ., o ochrane osobných údajov a o zmene a doplnení niektorých zákonov v znení neskorších predpisov (ďalej v tomto článku len "zákon" v príslušnom gramatickom tvare), súhlasí so zhromažďovaním, uchovávaním a spracovaním osobných údajov Používateľa poskytnutých správcovi osobných údajov, ktorým je Prevádzkovateľ. Používateľ ďalej súhlasí, aby boli osobné údaje spracované a použité:
akýmkoľvek zmluvným partnerom správcu.
Tento súhlas Používateľa je udelený na dobu neurčitú.
Používateľ prehlasuje, že si je vedomí svojich práv podľa ust. § 28 zákona a prehlasuje, že všetky údaje sú presné a pravdivé a sú poskytované dobrovoľne.
Prevádzkovateľ prehlasuje, že bude zhromažďovať osobné údaje v rozsahu nevyhnutnom na dosiahnutie vyšie stanoveného účelu a spracovávať ich len v súlade s účelom, na ktorý boli zhromaždené.
Tento súhlas je slobodný a vedomí prejav vôle Používateľa ako nositeľa osobných údajov, ktorého obsahom je povolenie subjektu osobných údajov s ich spracovaním.
Prevádzkovateľ týmto informuje Používateľa, že spracováva súbory cookies Používateľa, vrátane trvalých súborov cookies a Používateľ s týmto vyslovuje svoj súhlas.
Súhlas podľa predchádzajúceho odstavca je udelený na dobu 20 mesiacov.
Prevádzkovateľ spracováva súbory cookies Používateľa na personalizáciu obsahu a reklám, na využívanie funkcií sociálnych médií a analýzy návštevnosti. Prevádzkovateľ Informácie o tom, ako E-shop Používateľ používa, zdieľa so svojimi partnermi pôsobiacimi v oblasti sociálnych médií, inzercie a analýz.
10 Používanie E-shopu
10.1 Prevádzkovateľ týmto udeľuje Požívateľovi nevýhradnú licenciu na používanie E-shopu spôsobom predvídaným týmito Obchodnými podmienkami.
10.2 Prevádzkovateľ má právo zmeniť E-shop, teda jeho technické riešenie a/alebo používateľské rozhranie.
10.4 Používateľ je povinný dodržiavať pri používaní E-shopu platné a účinné právne predpisy Slovenskej republiky a Európskeho spoločenstva. Akúkoľvek škodu, ktorá by porušením tejto povinnosti zo strany Používateľa vznikla Prevádzkovateľovi alebo tretím osobám, je Používateľ povinný nahradiť v plnom rozsahu.
11.2 Vplyvom technickej chyby v E-shope môže dôjsť k zobrazeniu kúpnej ceny pri Tovare, ktorej výška nezodpovedá obvyklej cene za takýto Tovar na trhu; v takomto prípade Prevádzkovateľ nemá povinnosť dodať daný Tovar za zobrazenú kúpnu cenu, kontaktuje Používateľa a oznámi mu skutočnú kúpnu cenu daného Tovaru a Používateľ má právo sa rozhodnúť, či Tovar za skutočnú kúpnu cenu prijme a pokiaľ sa tak nestane, ruší sa Kúpna zmluva od počiatku.
11.3 Používateľ berie na vedomie, že fotografie pri Tovare v E-shope môžu byť ilustrované, alebo môžu pôsobiť skresľujúcim dojmom v dôsledku ich prevedenia do zobrazenia v technickom prostriedku Používateľa, preto je Používateľ povinný sa vždy oboznámiť s celým popisom daného Tovaru a v prípade nejasností kontaktovať Prevádzkovateľa.
11.4 Kontaktné údaje Prevádzkovateľa pre komunikáciu s Používateľom sú uvedené v používateľskom rozhraní E-shopu v sekcii Kontakt.
12.2 Kupujúci má právo v rámci tejto lehoty po prevzatí tovar rozbaliť a vyskúšať ho obdobným spôsobom ako je obvyklé pri nákupe v klasickom „kamennom“ obchode, a to v rozsahu potrebnom na zistenie chýb, vlastností a funkčnosti tovaru.
12.3 Kupujúci je povinný najneskôr do 14 dní odo dňa odstúpenia od zmluvy zaslať tovar späť Predávajúcemu na dohodnutú adresu. Lehota podľa prvej vety sa považuje za zachovanú, ak bol tovar odovzdaný na prepravu najneskôr v posledný deň lehoty.
12.6 Kupujúci je zároveň povinný v odstúpení od zmluvy uviesť kontaktné údaje a číslo účtu, na ktorý má byť uhradená suma za objednaný Tovar poukázaná zo strany predávajúceho. Predávajúci je povinný bez zbytočného odkladu, najneskôr do 14 dní odo dňa doručenia oznámenia o odstúpení od zmluvy vrátiť kupujúcemu všetky platby, ktoré od neho prijal na základe zmluvy alebo v súvislosti s ňou. Predávajúci nie je povinný vrátiť Kupujúcemu tieto platby pred tým, ako mu je tovar doručený.
12.7 Ak Kupujúci odstúpi od Kúpnej zmluvy, tá sa zrušuje od počiatku, ako aj každá doplnková zmluva súvisiaca s Kúpnou zmluvou, od ktorej Kupujúci odstúpil. Od Kupujúceho nie je možné požadovať žiadne náklady alebo iné platby v súvislosti so zrušením doplnkovej zmluvy okrem úhrady nákladov a platieb uvedených v ust. § 9 ods. 3, ust. § 10 ods. 3 a 5 Zákona o ochrane spotrebiteľa pri predaji na diaľku a ceny za službu, ak je predmetom zmluvy poskytnutie služby a došlo k úplnému poskytnutiu služby.
14.1 Tieto Obchodné podmienky sú účinné odo dňa 13.10.2017